Diari Oficial de la Generalitat Valenciana


Sumari del DOGV 7919, del 17-11-2016 (2016/8242)

Notificació de la sentència dictada en el procediment de divorci contenciós número 872/2015.
--------------------------------------------------------------------------------------------

### Dades del document

Número de DOGV
:   7919

Data del DOGV
:   17-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8242


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 872/2015. [2016/8242]  
Divorci contenciós número 000872/2015-E  
Judici: Divorci contenciós número 000872/2015  
Part demandant: Cristina Ali Paredes.  
Part demandada: Gustavo Adolfo Ortellado Arrua.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Dispose la dissolució per divorci del matrimoni format per Cristina Ali Paredes i Gustavo Adolfo Ortellado Arrua, contret el 12 de novembre de 2009 a la localitat d'Aranjuez, Madrid, inscrit al registre civil d'aquesta població al tom 2687, pàgina 341 de la secció 2a, amb els efectes que li són propis, i en especial:  
  
1. Els cònjuges podran viure separats, queden revocats els consentiments i poders que els cònjuges s'hagueren atorgat entre si, i cessa la possibilitat de vincular béns privatius de l'altre cònjuge en l'exercici de la potestat domèstica.  
2. Dispose atribuir l'exercici exclusiu de la pàtria potestat de la menor, M., a la mare, Cristina Ali Paredes, la qual exercirà igualment la guarda i custòdia.  
3. Suspenc el règim de visites de la menor amb el pare.  
4. Indique la quantitat de cent huitanta euros (180 ?) mensuals com a pensió d'aliments que haurà d'abonar el pare a favor de la menor, quantitat que haurà d'abonar dins dels cinc primers dies de cada mes en el compte designat per la demandant i que s'actualitzarà anualment de conformitat amb les variacions de l'índex de preus de consum; cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments el que és imprescindible per a la manutenció, l'habitació, el vestit i l'assistència mèdica de l'alimentista, també comprenen aquests l'educació i la instrucció de l'alimentista.  
  
En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
  
5. Tot això sense fer una especial imposició de les costes causades.  
Una vegada siga ferma aquesta sentència, remeteu un testimoniatge d'aquesta al registre civil corresponent al lloc de celebració del matrimoni perquè es realitze l'oportuna anotació marginal.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Per a l'admissió del recurs caldrà que, en interposar-se, s'haja consignat la quantitat de 50 euros en el compte de dipòsits i consignacions.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació de sentència.  
  
Elx, 17 d'octubre de 2016.- El lletrat de l'Administració de Justícia: Francisco Javier García Navarro.